Укх деношка, ишта нах дIа-хьа кхувлаш, наьха наькъа хьашт кхоачашдеш лелача Газелаца ваха нийсвелар со, балха. Цкъарчоа, хьатIаенача газелаца ца ваха велар со, сов тиша а, хьатIайоагIаш шийца дахьаш тата долаш а из хиларагI. Бакъда, из дIа а яхийта цун тIехьа йоагIаргйолчунга хьежа со гайча балха дIакхача дикка тIехьавусаргволаш вар со. Цудухьа, сайна цунца ваха хала дале а, хьалчуваьнна сай моттиг хьа а лаьца Iохайр со Газела чу. Со воацаш кхы а кхалнах маIа нах багIар юкъарча транспорта чу, шоай гIулакха баха наькъа байна.